ডেস্ক: আদালতে দিয়ে বয়ান পরিবর্তন করার শর্তে ধর্ষকদের কাছ থেকে ঘুষ নিয়েছিল বাবা-মা৷ সেই ঘুষের পাঁচ লাখ টাকা নিয়ে সটান থানায় হাজির হয়ে নিজের বাবা-মা'র বিরুদ্ধেই লিখিত অভিযোগ করে আসলেন দিল্লির অপর এক নির্ভয়া৷ বছর পনেরোর নির্ভয়া গণধর্ষিতা হয়েছিলেন গতবছর৷ অভিযোগ, নয়ডা, গাজিয়াবাদের নানা জায়গায় নিয়ে গিয়ে দুই ব্যক্তি এক সপ্তাহ ধরে তাকে পালা করে ধর্ষণ করে৷ সপ্তাহখানেক বাদে তাকে ছেড়ে দেওয়া হয়৷ বাড়ি ফিরে দুই অভিযুক্তের বিরুদ্ধে স্থানীয় থানায় ধর্ষণের অভিযোগ জানায় নির্যাতিতা৷ মামলা চলাকালীন অভিযুক্তরা লোকজন পাঠিয়ে ধর্ষণের মামলা তুলে নেওয়ার কথা বলে অভিযোগকারিণীর বাবা মাকে।
ধর্ষকদের থেকে ঘুষ নিয়েছে বাবা-মা, থানায় অভিযোগ নির্যাতিতার